15.07.1971 / Pasila alapiha
15.07.1971 Sähkövalaistunut avosiltainen puolipitkä konduktöörivaunu seisoi Pasilan vaunukorjauspajan liepeillä kesällä 1971.
Lisätty: 11.12.2018 21:12
F: 3805
12.12.2018 14:52 Esa J. Rintamäki: Tämä onkin vähän mystillinen vaunu: F 3805 valmistui vuonna 1934, se on entinen F 3665. Hylätty 1972. Nyt seuraa mystisyys: luetteloissa esiintyi myös F 3665, vuodelta 1937, se oli entinen F 3173 ja hylättiin samoin 1972.
Toisin sanoen, vaunukortistoissakin oli lieviä hämäryyksiä...
12.12.2018 16:09 Petri Sallinen: Mielenkiintoinen valaistusjärjestely, johon en aikaisemmin ole kiinnittänyt mitään huomiota: akku ja omalaatuisella tavalla asennettu generaattori.
12.12.2018 16:51 Juhani Pirttilahti: On kyllä poikkeava asennus. Näyttää kuin olisi hihna pyöräkerran ja generaattorin välillä. Normaali asennustapa on käyttölaite ja kardaani.
12.12.2018 17:16 Petri Sallinen: Ainakin kattokorokkeellisissa Fo-vaunuissa kokeiltiin englantilaisvalmisteista hihnageneraattoria. Käyttökokemuksista on olemassa kuvaus. Hihna ei tykännyt Suomen lumisista olosuhteista.
12.12.2018 17:24 Juhani Pirttilahti: Taisi olla suurin osa puuvaunujen sähkölaitteista englantilaisvalmisteisia (J.Stone & Co, Deptford, London). Ehkä on saattanut olla myös saksalaisvalmisteisia (Pintsch Bamag AG) laitteita.
12.12.2018 18:36 Esa J. Rintamäki: Muitakin F-vaunuja on ollut sähkövalaistuja:
F 3477 vuodelta 1923, siinä oli keskusjunavalaistuksen mukainen,
F 3699 vuodelta 1941, yksittäinen sähkövalaistus ja saman lainen kuvan 3805:ssa. Tilanne on siis 1950- ja 1960-lukujen taitteesta ja lienevät
koeluontoisia virityksiä.
Muutoin F-vaunuissa (myös 1948 valmistuneessa viimeisessä sarjassa!) oli kaasuvalaistus, ylivoimaisena enemmistönä Pintschin korkeapainekaasuvalaistus. Miten mahdettiin kaasuvalaistusta käyttää sen jälkeen kun valokaasun valmistus lopetettiin 1970?
12.12.2018 20:45 Juhani Pirttilahti: Toki unohtamatta hollantilaista Philipsiä loisteputkivalaistuksen uranuurtajana. Philips valmisti tasavirtasyöttöisiä yksikkövaihtosuuntaajia loistevaloille.
12.12.2018 23:08 Heikki Jalonen: Myös neuvostoliittolaisessa kalustossa käytettiin hihnavetoisia akseligeneraattoreita. Sellaiset pistivät silmään 1980-luvulla niiden vakituisella seisontaraiteella Töölöössä. Niissä generaattori oli tietysti telin yhteydessä eikä yksikköakselissa. Tältä foorumilta löytynee niistä kuviakin? Olikohan ratkaisu vain rajoitetussa käytössä vaiko peräti yleisliittolainen normi? Luultavasti kuitenkin toimivuutensa osoittanut, tuskin muuten junakalustoon olisi päässyt - rima oli kuitenkin sen verran korkealla.
13.12.2018 11:03 Jouni Hytönen: Tolstoin vaunustossa oli hihnavetoisia gereraattoreita vielä huomattavan myöhäänkin, tämän vuosituhannen puolella varmasti. En nyt heti muista, milloin vanhat vaunut alkoivat korvautua nykyisiä kapeaprofiilisia vaunuja edeltäneillä Tverin uusilla vaunuilla, joissa oli jo uudet telit. Olisiko kymmenkunta vuotta sitten? Hihnavetoiset generaattorit tuottivat lähtevän Tolstoin äänimaailmaan oman tunnusomaisen hyminänsä. :)